रायपुर । छत्तीसगढ़ में बेशक कांग्रेस सत्ता बनाने में नाकाम रही हो लेकिन सत्ता हासिल करने के लिए उसने कोई कमी नहीं छोड़ी थी। वैसे यह नई बात तो नहीं है पर कांग्रेस ने छत्तीसगढ़ में चुनाव के दौरान पत्रकारों की खरीद फरोख्त की। राजधानी रायपुर के 100 पत्रकारों और छायाकारों की सूची तय की गई, जिनके लिए 5 हजार से 50 हजार रूपए तय किए गए। यह राशि नकद राशि पार्टी इलेक्शन फंड के नाम पर थी, जो कुल मिलाकर 20 लाख रूपए बनती है। इंडियन एक्सप्रेस ने 14 दिसम्बर के अंक में यह खुलासा किया है। एक्सप्रेस के पत्रकार आशुतोष भारद्वाज ने कांग्रेस के इस खेल का भंडाफोड़ किया है। भारद्वाज को भी यह राशि ऑफर की गई थी लेकिन उन्होंने इंकार कर दिया और जब उन्होंने विरोध जताया तो कांग्रेस पार्टी को माफी तक मांगनी पड़ी।